Diari Oficial de la Generalitat Valenciana


Sumari del DOGV 8812, del 15-05-2020 (2020/3435)

RESOLUCIÓ de 12 de maig de 2020, del president de l'IVACE, sobre continuació de determinats procediments indispensables per al funcionament bàsic dels serveis i la protecció de l'interés general, en aplicació de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3435


Data del document
:   12-05-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de maig de 2020, del president de l'IVACE, sobre continuació de determinats procediments indispensables per al funcionament bàsic dels serveis i la protecció de l'interés general, en aplicació de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19. [2020/3435]  
  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, estableix en la disposició addicional tercera, apartat 1r, la suspensió i interrupció dels terminis per a la tramitació dels procediments de les entitats del sector públic.  
  
No obstant això, el Reial decret 465/2020, de 17 de març, pel qual es modifica el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, en l'apartat 4 del seu article únic, modifica l'apartat 4 de la disposició addicional tercera del Reial decret 463/2020, tot establint:  
«4. Sense perjudici del que es disposa en els apartats anteriors, des de l'entrada en vigor del present reial decret, les entitats del sector públic podran acordar motivadament la continuació d'aquells procediments administratius referits a situacions estretament vinculades als fets justificatius de l'estat d'alarma, o que siguen indispensables per a la protecció de l'interés general o per al funcionament bàsic dels serveis.»  
  
En el moment de la publicació del Reial decret 465/20096, diverses convocatòries de subvenció de l'IVACE es trobaven ja publicades per a ser gestionades en el present exercici, la tramitació de les quals es veu afectada per les especials circumstàncies que la declaració de l'estat d'alarma provoca.   
En aquest sentit, el manteniment de la suspensió dels tràmits de caràcter intern podria generar perjudicis per al funcionament bàsic dels diferents serveis gestionats per la Unitat d'IVACE Energia, una vegada que s'alce l'estat d'alarma, perquè és previsible que es produïsca una acumulació de tramitació difícilment assumible amb els mitjans personals i materials disponibles, raó per la qual es considera necessari alçar la suspensió d'aquests tràmits.  
  
D'altra banda, amb les convocatòries afectades per la present resolució, es pretén protegir l'interés general a través d'una minimització de l'impacte econòmic de la pandèmia Covid-19. En aquest sentit, el Reial decret llei 8/2020, de 17 de març, de mesures urgents extraordinàries per a fer front a l'impacte econòmic i social de la Covid-19 (BOE núm. 73, de 18.3.2020), en l'exposició de motius, posa de manifest que, en aquest context, la prioritat absoluta en matèria econòmica radica a protegir i donar suport al teixit productiu i social per a minimitzar l'impacte, i aconseguir que, una vegada finalitzada l'alarma sanitària, es produïsca al més prompte possible un rebot en l'activitat. La pandèmia de la Covid-19 suposarà inevitablement un impacte negatiu en l'economia espanyola, la quantificació del qual està encara sotmesa a un elevat nivell d'incertesa.  
Així doncs, les actuacions objecte de les convocatòries a les quals es refereix la present resolució pretenen suposar un estímul de les activitats econòmiques de la societat, atés que es tracta d'actuacions que no es troben restringides per mor de la protecció de la salut pública, perquè se centren en camps d'activitats que poden dur-se a terme a través de les autoritzacions vigents en matèria sanitària; i no obstant això, la seua suspensió suposaria el retard de l'execució i un perjudici major, en impossibilitar en alguns casos la finalització dels projectes dins de l'exercici previst en les respectives convocatòries.   
  
D'acord amb tot l'exposat, d'acord amb el que s'estableix en l'apartat 4 de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, i en l'exercici de les competències d'aquesta presidència recollides en l'article 4 del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial, resolc:  
  
Primer  
Declarar d'interés general les convocatòries següents:  
- Resolució de 8 de gener de 2020, del president de l'Institut Valencià de Competitivitat Empresarial (IVACE), per la qual es convoquen ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, amb càrrec al pressupost de l'exercici 2020.  
  
- Resolució de 13 de febrer de 2020, del president de l'Institut Valencià de Competitivitat Empresarial (IVACE), per la qual es convoquen ajudes per a la instal·lació d'infraestructures de recàrrega per a vehicles elèctrics, amb càrrec al pressupost de l'exercici 2020.  
- Resolució de 18 de febrer de 2020, de la presidència de l'Institut Valencià de Competitivitat Empresarial (IVACE), per la qual es convoquen ajudes reemborsables destinades al foment d'instal·lacions d'autoconsum d'energia elèctrica, amb càrrec al Fons de Promoció previst en el marc del Pla eòlic de la Comunitat Valenciana, per a l'exercici 2020  
  
  
Segon  
Acordar que no se suspenen els termes ni s'interrompen els terminis per a la tramitació de les esmentades convocatòries, i per tant, que continuen les diverses fases del procediment administratiu durant la vigència de l'estat d'alarma decretat pel Govern.  
  
Tercer  
Com a conseqüència de la reactivació de les convocatòries adés relacionades, el termini de presentació de sol·licituds de les quals es trobava en suspens en virtut de la declaració de l'estat d'alarma per l'RD 463/2020, a través de la pàgina web de l'IVACE s'informarà de la data límit exacta de presentació de sol·licituds una vegada publicada la present resolució en el Diari Oficial de la Generalitat Valenciana.  
  
La present resolució és definitiva en via administrativa i, contra aquesta podrà interposar-se un recurs potestatiu de reposició en el termini d'un mes comptat des de l'endemà de la publicació, si ja haguera finalitzat l'estat d'alarma decretat per l'RD 463/2020, o des de la finalització d'aquest estat si s'haguera publicat amb anterioritat; així mateix, podrà interposar-s'hi un recurs contenciós administratiu en el termini de dos mesos, davant el jutjat contenciós administratiu competent, d'acord amb els criteris establits en l'article 14 de la Llei 29/98, de 13 de juliol, reguladora de la jurisdicció contenciosa administrativa, termini que es computarà de la mateixa manera que per al recurs potestatiu de reposició adés indicat.  
  
València, 12 de maig de 2020.- El president de l'IVACE: Rafael Climent González.